Placuit atque convenit inter domnum Maimbodum episcopum, nennon et Humbertum prepositum et canonicis suis, et ab alia parte domnum Hemardum, abbatem sancti Petri Cluniensis, et fratres ipsius loci, ut terras inter se commutarent; quod et fecerunt. Inprimis donat atque commutat domnus Maimbodus episcopus, ad partes domni Aimardi abbatis et sancti Petri Cluniensis, in pago Matisconensi, in agro Prisciacensi, in ipsa villa Prisciaco, hoc est campum unum de terra sancti Clementis; habet in longum perticas XX, de alio latere XV, in uno fronte perticas XX et pedes novem, in alio fronte perticas XVIII et pedes novem. Habet campus sancti Martini in longum perticas novem, in latum II; alter campus sancti Martini habet in longum perticas XI, in uno fronte perticas III, in alio II; in alio loco perticas VIII, in ambabus frontibus perticam unam et dimidiam. Curtilium cum habet in longum perticas VII, in ambabus frontibus perticas III. In prope donat atque commutat in ipsa villa domnus Aimardus abbas, ad partes domni Maimbodi episcopi, vircaream que habet in longum perticas XIII, in latum septem. Altera vircarea habet in longum perticas XIIII, in latum unam et pedes VIIII. Est et alter campus ibi qui habet in longum perticas XXX et V, in uno fronte perticas III et pedes octo, in alio fronte perticas III. Curtilium habet in longum perticas quinque, in latum IIII. Curtilus cum muro, qui est [prope?] ipsam vineam, habet in longum perticas VI, in uno fronte IIII et dimidiam, in alio fronte similiter. Alius habet in longum perticas II et dimidiam, similiter in ambabus frontibus. Alius curtilus habet in longum perticas III, et in latum unam. Infra istas terminationes, unusquisque quod accipit habeat et possideat, et faciat quicquid voluerit. Si quis vero commutationem istam contradixerit, auri libram componat, et firma permaneat, cum stipulatione subnixa. Manimbodus, sancte Maticensis ecclesiæ humilis episcopus. S. Amini archidiaconi. Humbertus prepositus et archidiaconus. Ado abbas. S. Arleboldus levita. S. Rodulfus levita. S. Bernardus levita. S. Leotaldus levita. S. Amblardus levita. S. Sandalenus levita. Data per manum Berardi, sub die lunis, X kalendas junii, anno qui[n]to decimo regnante Luduvico rege.